16. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 129784 της 2/21 Δεκ. 1981 (ΦΕΚ  Β΄768) Εξόφληση χρεών προς το Δημόσιο, Δήμους, Κοινότητες και Νομικά Πρόσωπα Δημοσίου Δικαίου με επιταγές. Έχοντας υπόψη: 1.Τη διάταξη της παρ. 2, άρθρ. 1 Α.Ν. 1819/1951 «περί τρόπου διεξαγωγής των πάσης φύσεως συναλλαγών του Δημοσίου. 2.Την αριθ. 1073/1954 Π.Υ.Σ. (ΦΕΚ 157/54 τ.Α΄ «περί επεκτάσεως εφαρμογής των διατάξεων του Α.Ν. 1819/1951 δια την είσπραξιν πάσης φύσεως εσόδων του Δημοσίου και λοιπών Νομικών Προσώπων Δημοσίου Δικαίου εν γένει», 3.Την αριθ. 110766/111-175/26.7.1975 απόφασή μας «περί εξοφλήσεως χρεών προς το Δημόσιο, Δήμους, Κοινότητες και Νομικά εν γένει Πρόσωπα Δημοσίου Δικαίου, ως και πληρωμής οφειλών του Δημοσίου και δια μετρητών», 4.Την ανάγκη εξυπηρετήσεως των φορολογουμένων δια της εισπράξεως μετρητών, αποφασίζουμε: Τροποποιούμε την ανωτέρω απόφασή μας και εγκρίνουμε οι οφειλές προς το Δημόσιο, Δήμους, Κοινότητες και Νομικά Πρόσωπα Δημοσίου Δικαίου μέχρι του ποσού των 50.000 δραχμών να καταβάλλωνται και με μετρητά, εφόσον βέβαια η είσπραξής τους ενεργείται δια των Δημοσίων Ταμείων. Με την αριθ.93824/29 Ιουλ.-18 Αυγ.1983 (ΦΕΚ Β΄473) απόφαση Υπουργού Οικονομικών ορίσθηκε όπως οι οφειλές προς το Δημόσιο, Δήμους, Κοινότητες και ΝΠΔΔ μέχρι του ποσού των 100.000 δραχμών καταβάλλονται και με μετρητά κατά τροποποίηση της ως άνω 129784/2-21 Δεκ. 1981 (ΦΕΚ Β΄768) απόφασης. Με την αριθ.57696/111-175/8-23 Αυγ.1988 (ΦΕΚ Β΄585) απόφαση Υπουργού Οικονομικών ορίσθηκε όπως οι οφειλές προς το Δημόσιο, Δήμους, Κοινότητες και ΝΠΔΔ μέχρι του ποσού των 250.000 δραχμών καταβάλλονται και με μετρητά κατά τροποποίηση της ως άνω   93824/29 Ιουλ.-18 Αυγ.1983 (ΦΕΚ Β΄473) απόφασης.  Με την αριθ.1114260/6631-26/0016 ΠΟΛ 1383/24 Δεκ 2001-14 Ιαν 2002 (ΦΕΚ Β΄11) απόφαση Υπουργού Οικονομικών ορίσθηκε όπως οι οφειλές προς το Δημόσιο, Δήμους, Κοινότητες και ΝΠΔΔ μέχρι του ποσού των 1.500 ευρώ καταβάλλονται και με μετρητά κατά τροποποίηση της ως άνω   93824/29 Ιουλ.-18 Αυγ.1983 (ΦΕΚ Β΄473) απόφασης. Σε εξαιρετικές περιπτώσεις και κατά την κρίση του Διευθυντή του Ταμείου, το ανωτέρω ποσό αυξάνεται στις 80.000 δραχμ. Με την αριθ.93824/29 Ιουλ.-18 Αυγ.1983 (ΦΕΚ Β΄473) απόφαση Υπουργού Οικονομικών ορίσθηκε όπως σε εξαιρετικές περιπτώσεις και κατά την κρίση του Δντή του Ταμείου το ανωτέρω ποσό μπορεί να αυξηθεί σε 150.000 δραχμές. Με την αριθ.57696/111-175/8-23 Αυγ.1988 (ΦΕΚ Β΄585) απόφαση Υπουργού Οικονομικών ορίσθηκε όπως σε εξαιρετικές περιπτώσεις και κατά την κρίση του Δντή του  Ταμείου το ανωτέρω ποσό μπορεί να αυξηθεί σε 300.000 δραχμές. Με την αριθ. ΠΟΛ 1273/18 Οκτ.-5 Νοε 1996 (ΦΕΚ Β΄1009) απόφαση Υπουργού Οικονομικών ορίσθηκε όπως σε εξαιρετικές περιπτώσεις και κατά την κρίση του προϊσταμένου της ΔΟΥ μπορεί να αυξηθεί το ποσό καταβολής και με μετρητά στις Δημόσιες Οικονομικές Υπηρεσίες σε 500.000 δραχμές,αντί των 300.000 που είχε καθορισθεί,κατά τροποποίηση της δεύτερης παραγράφου της ως άνω 57696/111-175/8-23 Αυγ.1988 (ΦΕΚ Β΄585) απόφασης. Ομοίως, οφειλές του Δημοσίου μέχρι του ποσού των 80.000 δραχμών, καταβάλλονται στους δικαιούχους και με μετρητά. Με την αριθ.93824/29 Ιουλ.-18 Αυγ.1983 (ΦΕΚ Β΄473) απόφαση Υπουργού Οικονομικών ορίσθηκε όπως οι οφειλές του Δημοσίου μέχρι του ποσού των 150.000 δραχμών καταβάλλονται στους δικαιούχους και με μετρητά. Με την αριθ.57696/111-175/8-23 Αυγ.1988 (ΦΕΚ Β΄585) απόφαση Υπουργού Οικονομικών ορίσθηκε όπως οι οφειλές του Δημοσίου μέχρι του ποσού των 300.000 δραχμών καταβάλλονται στους δικαιούχους και με μετρητά. Πληρωμή με επιταγή 25.Β.γ.15-17